सूर्य चिकित्सा दे सिद्धान्त दे मताबक रोगोत्पत्ति दा कारण शरीर च रंगें दा घटना-बधना ऐ। मानव शरीर रासायनिक तत्वें दा बने दा ऐ। रंग इक रासायनिक मिश्रण ऐ। जिस अंग च जिस चाल्ली दे रंग दी अधिकता होंदी ऐ शरीर दा रंग उस्सै चाल्ली दा होंदा ऐ। जियां त्वचा दा रंग गेहुंआ, केश दा रंग काला ते नेत्रें दे गोलक दा रंग चिट्टा होंदा ऐ। शरीर च रंग बशेष दे घटने, बधने कन्नै रोग दे लक्षण प्रकट होंदे न। जियां खून दी कमी होना शरीर च लाल रंग दी कमी दा लक्षण ऐ। इण्डियन मेडिकल एसोसिएशन दे सचिव डा. अजय सहगल दा गलाना ऐ जे अज्जकल जेह्‌ड़े बच्चे पैदा होंदे गै पीलिया रोग दे शकर होई जंदे न उनेंगी सूर्योदय दे समें सूरज दी किरणें च लटाया जंदा ऐ जेह्‌दे कन्नै अल्ट्रा वायलेट किरणें दे सम्पर्क च औने कन्नै उंदे शरीर दे पिगमेन्ट सेल्स उप्पर रासायनिक प्रतिक्रिया शुरू होई जंदी ऐ ते बमारी च लाऽ होंदा ऐ। डाक्टर बी नर्सरी च कृत्रिम अल्ट्रावायलेट किरणें दी बवस्था लैम्प बगैरा ब्हालियै बी करदे न।